b'\n_START_ARTICLE_\nTitan (element)\n_START_SECTION_\nZgodovina\n_START_PARAGRAPH_\nElement titan je leta 1791 v Creedu, Cornwall v Angliji opazil angle\xc5\xa1ki duhovnik in amaterski kemik William Gregor. Nekaj let kasneje ga je nem\xc5\xa1ki kemik Heinrich Klapproth odkril v rutilu. Leta 1795 je odkriti element poimenoval titan po titanih iz gr\xc5\xa1ke mitologije.\n_START_SECTION_\nGospodarstvo\n_START_PARAGRAPH_\nVelik proizvajalec TiO\xe2\x82\x82 je Cinkarna iz Celja, ki je eden najve\xc4\x8djih tovrstnih proizvajalcev v Evropi. Titanov dioksid (TiO\xe2\x82\x82) je osnovni material za beljenje oz. barvanje sten prostorov in stavb'